
ועדת החוקה, חוק ומשפט 
 13/12/2011 

הכנסת השמונה-עשרה 
נוסח לא מתוקן

 מושב רביעי
פרוטוקול מס' 498
 מישיבת ועדת החוקה, חוק ומשפט 
 יום שלישי, י"ז בכסלו התשע"ב (13 בדצמבר 2011), שעה 11:00
סדר היום:
<תקנות המרשם הפלילי ותקנת השבים (פרטי רישום שלא יירשמו או שלא יימסר מידע עליהם ועבירות שהרשעה בהן לא תפסיק את תקופות ההתיישנות או המחיקה) (תיקון), התשע"א-2011>
נכחו:

<חברי הוועדה:> 
דוד רותם – היו"ר
אורי מקלב
<מוזמנים:> 
	נירית להב קניזו
	–
	ע' יועמ"ש, המשרד לביטחון פנים

	לוטם מסיקה
	–
	עו"ד, המשרד לביטחון פנים

	זהבה לייב
	–
	ק' יעוץ וחקיקה באח"מ, המשרד לביטחון פנים

	אייל טולדנו
	–
	פרקליטות צבאית ר' - ר' ענף חקיקה ותקשורת, משרד הביטחון

	גבריאלה פיסמן
	–
	ייעוץ וחקיקה - פלילי, משרד המשפטים

	אסנת שלזינגר
	–
	עורכת דין מחלקת ייעוץ וחקיקה, משרד המשפטים


<ייעוץ משפטי:>
רות גורדין
<מנהלת הוועדה:>
דורית ואג
<קצרנית פרלמנטרית:>
יפעת קדם
<תקנות המרשם הפלילי ותקנת השבים (פרטי רישום שלא יירשמו או שלא יימסר מידע עליהם ועבירות שהרשעה בהן לא תפסיק את תקופות ההתיישנות או המחיקה) (תיקון), התשע"א-2011>
<היו"ר דוד רותם:>
תקנות המרשם הפלילי ותקנת השבים (פרטי רישום שלא יירשמו או שלא יימסר מידע עליהם ועבירות שהרשעה בהן לא תפסיק את תקופות ההתיישנות או המחיקה) (תיקון), התשע"א-2011.
<אסנת שלזינגר:>

לאחרונה התקבל תיקון מספר 63 לחוק השיפוט הצבאי, שבמסגרתו נקבעה רשימת עבירות המבוססות על עבירות שמנויות בתקנות המרשם הפלילי ותקנת השבים (פרטי רישום שלא יירשמו).  הן נוספו בעצם לחוק השיפוט הצבאי. בעקבות זאת אנחנו מציעים לבטל את סעיף 1(2) לתקנות המרשם הפלילי ותקנת השבים (פרטי רישום שלא יירשמו). 
<היו"ר דוד רותם:>
יש  איזה שהן הערות לזה? זה נראה לי מאוד הגיוני. 
<אסנת שלזינגר:>
זה בעצם כפילות.
<היו"ר דוד רותם:>

זה הכל עד שהמחשב יתחיל לדעת מה אנחנו רוצים ממנו. רב פקד זהבה לייב, נכון שזה עד שהמערכת של המחשב תפעל כמו שאנחנו רוצים ואפשר יהיה לקבל פרטים? אתם מגרדים לי את קצות האצבעות ואת העצבים הנורא רכים בנושא הזה. אני לא יכול.
<רות גורדין:>
אתם מבקשים לבטל את תקנה 1(2) כולה, על שני סעיפי המשנה שבה?
<אסנת שלזינגר:>
למעשה גם צריך לבטל את סעיף (ב).
<רות גורדין:>
עכשיו השאלה אם תקנת משנה (3) תהפוך ל-(2), או שבמקום תקנת משנה (2) יהיה איזה שהוא פירוט של העבירות בחוק או הפניה לחוק השיפוט הצבאי. 
<אסנת שלזינגר:>
אנחנו חושבים שדרך ההפניה יותר ברורה, כי הרציונאל של התקנות הוא שאדם יוכל לפנות לתקנות ולראות את פרטי הרישום שלא יירשמו.  

<היו"ר דוד רותם:>
אם את מפנה אותו לחוק השיפוט הצבאי, אז הוא צריך גם לקנות את החוברת של חוק השיפוט הצבאי.
<אסנת שלזינגר:>
נכון, אבל מצד שני אם נעשה רשימה כפולה של עבירות גם בחוק השיפוט הצבאי וגם כאן, יצטרכו לעשות אותו בשני המקומות. זה יכול ליצור בלבול. 
<היו"ר דוד רותם:>
לאחרונה היה פרסום של מועמדים לשיפוט בבית המשפט העליון. התפרסמה רשימה והיה כתוב שזה בנוסף לאלה שפורסמו בקובץ התקנות הזה ואלה שפורסמו בילקוט הפרסומים הזה. אם רוצים שיהיה ברור, צריכה להיות רשימה. אני פותח את החוברת, קורא את הרשימה ואני יודע מה רוצים. אם יהיה תיקון, יהיה צריך לתקן בשני המקומות. גם עכשיו אנחנו מתקנים בצ'יק צ'אק את שני המקומות. מה קרה? 
<אסנת שלזינגר:>
זה לא עניין מהותי מבחינתנו.
<היו"ר דוד רותם:>
מבחינתי זה מהותי. אם רוצים שזה יהיה מסודר, אז את כל הרשימה בכל אחד מהמקומות.
<רות גורדין:>
צריך איכשהו לנסח את הדבר הזה גם מבחינת מועד התחולה, כי חוק השיפוט הצבאי נכנס לתוקף.
<היו"ר דוד רותם:>
יש עוד הערות לגבי סעיף התחולה, או שאתם יודעים לנסח אותו? חבר הכנסת מקלב, יש לך איזה שהן הערות? 

ה צ ב ע ה

בעד – פה אחד

אושר 
<הישיבה ננעלה בשעה 11:10.>
